《潮后》
宋代·林石涧

潮后菰蒋半带泥，隔林遥听午时鸡。
江天漠漠云帆远，野日荒荒春鸟啼。
石壁倒垂枯树老，沙田平接乱山低。
经行好处须摹取，收入诗囊付小奚。

作者简介：林昉，字景初，号石田，粤（今广东）人。曾为释英《句云集》作序。宋亡不仕。与汪元量有交（《湖山类稿》卷一《客感和林石田》、卷四《答林石田见访有诗相劳》）。有《石田别稿》，已佚。今录诗十六首。